**Informatīvais ziņojums**

**“Par izmaiņām ar Ministru kabineta 2018. gada 4. septembra rīkojumu Nr.  408 atbalstītajā Eiropas Ekonomikas zonas finanšu instrumenta līdzfinansētās programmas “Starptautiskā policijas sadarbība un noziedzības apkarošana” koncepcijas projektā”**

Ar šo informatīvo ziņojumu Ministru kabinets tiek informēts par nepieciešamību Eiropas Ekonomikas zonas finanšu instrumenta 2014.–2021. gada perioda (turpmāk – EEZ FI) programmas “Starptautiskā policijas sadarbība un noziedzības apkarošana” (turpmāk – programma) ietvaros samazināt finansējumu no Iekšlietu ministrijas kā programmas apsaimniekotāja administrēšanai paredzētā budžeta, ieplānojot to uz iepriekš noteikto projektu “Ekonomisko noziegumu novēršana un apkarošana robežšķērsošanas vietā “Terehova” (turpmāk – VID projekts) un “Atbalsts Valsts policijai ekonomisko noziegumu izmeklēšanas paātrināšanai un kvalitātes uzlabošanai Latvijā” (turpmāk – VP projekts) budžetiem.

Ar Ministru kabineta 2018. gada 4. septembra rīkojumu Nr. 408 tika atbalstīts EEZ FI programmas koncepcijas projekts (turpmāk – programmas koncepcija), kurā ir paredzēts, ka programmas apsaimniekotāja budžets ir 1 535 294 *euro* programmas administrēšanai, savukārt VID projekta budžets - 2 480 000 *euro* un VP projekta budžets – 8 264 765 *euro*, pamatojoties uz Valsts ieņēmumu dienesta un Valsts policijas iepriekš izstrādātiem projektu pieteikumiem.

Programmas apsaimniekotājs programmas līguma izstrādes un saskaņošanas posmā ir saņēmis no Finanšu instrumenta biroja, kas ir atbildīgs par EEZ FI ieviešanu un rīkojas donorvalstu vārdā, norādījumu pārskatīt programmas administrēšanai piešķirto finansējumu 1 535 294 *euro,* un samazināt to par 15 % jeb 230 294 *euro*,novirzot projektu aktivitāšu īstenošanai.

Programmas līguma izstrādes un saskaņošanas procesā, atkārtoti izskatot VP un VID projektu sagatavotos budžetus, tika konstatēts, ka projektu partnera - Ekonomiskās sadarbības un attīstības organizācijas (turpmāk – OECD)[[1]](#footnote-1) aktivitāšu īstenošanai provizoriski plānotais finansējums ir mazāks nekā faktiski nepieciešams, līdz ar ko programmas apsaimniekotājs nolēma programmas administrēšanai samazināto finansējumu 230 294 *euro* novirzīt VP un VID projektu OECD plānoto aktivitāšu īstenošanai, lai stiprinātu tiesībsargājošo iestāžu sadarbību un ekonomisko noziegumu apkarošanu.

Kopējais programmas finansējums mainīts netiek, kā arī valsts budžeta dotācijas un EEZ FI piešķirtā finansējuma proporcija mainīta netiek. Rezultātā finansējums joprojām tiks virzīts nozares attīstībai, programmas mērķu sasniegšanai un tiks paredzēts projektu īstenošanai.

Programmas apsaimniekotājs neplāno lūgt papildu finansējumu programmas administrēšanai no valsts budžeta līdzekļiem.

Plānotais finansējums programmas administrēšanai un projektu īstenošanai (1.tabula):

|  |  |  |  |
| --- | --- | --- | --- |
| **Programma “Starptautiskā policijas sadarbība un noziedzības apkarošana”** | **Piešķirtais finansējums (*euro*) ar 2018. gada 4. septembra MK rīkojumu Nr.408** | **Precizējumi** | **Precizētais finansējums (*euro*) saskaņā ar Finanšu instrumenta biroja uzdevumu** |
| **Kopējais programmas un Divpusējās sadarbības fonda finansējums** | **17 747 059** | **0** | **17 747 059** |
| **Kopējais programmas finansējums** | 17 647 059 | 0 | 17 647 059 |
| **Divpusējās sadarbības fonds** | 100 000 | 0 | 100 000 |
|  |  |  |  |
| **Programmas “Starptautiskās policijas sadarbība un noziedzības apkarošana” administrēšana**  | 1. 535 294
 | -230 294 | 1 305 000 |
| **Tiesībsargājošo iestāžu sadarbības veicināšana ekonomisko noziegumu novēršanā un apkarošanā Latvijā** | 2 197 000 | 0 | 2 197 000 |
| **Atbalsts trauksmes celšanas sistēmas izveidei Latvijā** | 650 000 | 0 | 650 000 |
| **Ekonomisko noziegumu novēršana un apkarošana robežšķērsošanas vietā “Terehova”** | 2 480 000 | 105 935 | 2 585 935 |
| **Atbalsts Valsts policijai ekonomisko noziegumu izmeklēšanas paātrināšanai un kvalitātes uzlabošanai Latvijā** | 8 264 765 | 124 359 | 8 389 124 |
| **Darbinieku zināšanu pilnveide noziedzīgi iegūtu līdzekļu legalizācijas apkarošanā** | 450 000 | 0 | 450 000 |
| **Atbalsts Barnahus ieviešanai Latvijā** | 2 070 000 | 0 | 2 070 000 |

Ievērojot to, ka ar Ministru kabineta 2018. gada 4. septembra rīkojumu Nr. 408 atbalstītā Eiropas Ekonomikas zonas finanšu instrumenta līdzfinansētās programmas koncepcijas projekta sākotnējās ietekmes novērtējuma ziņojuma (anotācijas) VII sadaļas 3. punktā noteikts, ja EEZ FI komitejas komentāri pēc būtības maina programmas saturu, programmas apsaimniekotājs par to informē Ministru kabinetu pirms programmas līguma slēgšanas.

Iekšlietu ministrijas apakšprogrammā 71.06.00 “Eiropas Ekonomikas zonas un Norvēģijas finanšu instrumenta finansētie projekti” projektā “Programmas “Starptautiskās policijas sadarbība un noziedzības apkarošana” administrēšana”, kā arī aktivitātēm no divpusējās sadarbības fonda ir ieplānots finansējums 2018.-2024. gadam, ko nepieciešams precizēt pēc programmas līguma parakstīšanas.

Ieplānotais finansējums pa gadiem projektā “Programmas “Starptautiskās policijas sadarbība un noziedzības apkarošana” administrēšana” un divpusējās sadarbības fondam (2.tabula):

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | 2018. gads plāns | 2019. gadsplāns | 2020. gads | 2021. gads | 2022. gads | 2023. gads | 2024. gads | KOPĀ |
| **Programmas “Starptautiskā policijas sadarbība un noziedzības apkarošana” administrēšana un divpusējās darbības fonds** | **70 693** | **245 994** | **255 881** | **254 181** | **259 182** | **250 682** | **298 681** | **1 635 294** |
| **Programmas “Starptautiskā policijas sadarbība un noziedzības apkarošana” administrēšana** | 65 693 | 230 994 | 240 881 | 239 181 | 239 182 | 235 682 | 283 681 | **1 535 294** |
| **Divpusējās sadarbības fonds** | 5 000 | 15 000 | 15 000 | 15 000 | 20 000 | 15 000 | 15 000 | **100 000** |
| **Precizējumi** | **-17 737** | **-41 569** | **-31 745** | **-30 450** | **-36 451** | **-32 551** | **-39 791** | **-230 294** |
| **Programmas “Starptautiskā policijas sadarbība un noziedzības apkarošana” administrēšana un divpusējās darbības fonds** | **52 956** | **204 425** | **224 136** | **223 731** | **222 731** | **218 131** | **258 890** | **1 405 000** |
| **Programmas “Starptautiskā policijas sadarbība un noziedzības apkarošana” administrēšana** | 52 956 | 204 425 | 201 636 | 201 231 | 202 731 | 198 131 | 243 890 | 1 305 000 |
| **Divpusējās sadarbības fonds** | 0 | 0 | 22 500 | 22 500 | 20 000 | 20 000 | 15 000 | 100 000 |

Faktiskā naudas plūsma 2018. gadā:

2018. gadā programmas vadībai – 52 956 *euro* (EEZ FI finansējums 45 013 *euro*, valsts budžeta finansējums 7 943 *euro*). Neapgūtais finansējums 2018. gadā ir pārdalīts uz citiem gadiem, lai nodrošinātu programmas administrēšanu.

Provizoriski plānotā naudas plūsma 2019.-2024. gadā programmas administrēšanai un divpusējās sadarbības aktivitāšu īstenošanai:

2019. gadā programmas administrēšanai – 204 425 *euro* (EEZ FI finansējums 173 761  *euro*, valsts budžeta finansējums 30 664 *euro*);

2020. gadā programmas administrēšanai – 201 636 *euro* (EEZ FI finansējums 171 391 *euro*, valsts budžeta finansējums 30 245 *euro*) un divpusējās sadarbības fonda finansējums 22 500 *euro*;

2021. gadā programmas administrēšanai – 201 231 *euro* (EEZ FI finansējums 171 046 *euro*, valsts budžeta finansējums  30 185 *euro*) un divpusējās sadarbības fonda finansējums 22 500 *euro*;

2022. gadā programmas administrēšanai – 202 731 *euro* (EEZ FI finansējums 172 321 *euro*, valsts budžeta finansējums 30 410 *euro*)un divpusējās sadarbības fonda finansējums 20 000 *euro*;

2023. gadā programmas administrēšanai – 198 131 *euro* (EEZ FI finansējums 168 411 *euro*, valsts budžeta finansējums 29 720 *euro*)un divpusējās sadarbības fonda finansējums 20 000 *euro*;

2024. gadā programmas administrēšanai – 243 890 *euro* (EEZ FI finansējums 207 306 *euro*, valsts budžeta finansējums 36 584 *euro*)un divpusējās sadarbības fonda finansējums  15 000 *euro*.

Lai nodrošinātu EEZ FI programmas savlaicīgu ieviešanu un programmas mērķu sasniegšanu, kā arī, lai izpildītu Saprašanās memorandā [[2]](#footnote-2) noteikto par nepieciešamību mazināt sociālās un ekonomiskās atšķirības, uzlabot noziedzības novēršanu un izmeklēšanu, nepieciešams pēc iespējas ātrāk noslēgt programmas līgumu un uzsākt projektu īstenošanu, jo programmas ietvaros iepriekš noteiktos projektus plānots uzsāk 2020. gada 1. - 2. ceturksnī.

Projektu īstenošanai budžeta apakšprogrammā 71.06.00 “Eiropas Ekonomikas zonas un Norvēģijas finanšu instrumentu finansētie projekti” nepieciešamo valsts budžeta finansējumu normatīvajos aktos noteiktajā kārtībā Iekšlietu ministrija pieprasīs no budžeta resora “74. “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai””.

Programmas līguma izstrādes un skaņošanas procesā papildus veiktie precizējumi:

* VP projektā kā projekta partneri ir iekļauti Iekšlietu ministrijas Informācijas centrs un Nodrošinājuma valsts aģentūra, jo projektā tiek plānota IT rīku izstrāde un būvdarbi. Saskaņā ar Ministru kabineta 2016. gada 20. septembra noteikumu Nr.616 “Informācijas centra nolikums” 3.3. apakšpunktu Iekšlietu ministrijas Informācijas centrs koordinē ministrijai pakļauto iestāžu darbu informācijas un komunikāciju tehnoloģiju jomā. Saskaņā ar Ministru kabineta 2012. gada 11. decembra noteikumu Nr. 839 “Nodrošinājuma valsts aģentūras nolikums” 3.1. apakšpunktu, Nodrošinājuma valsts aģentūra organizē nepieciešamo būvju būvniecību, lai nodrošinātu Iekšlietu ministrijas pakļautībā esošo institūciju darbību.
* projektā “Darbinieku zināšanu pilnveide noziedzīgi iegūtu līdzekļu legalizācijas apkarošanā Latvijā” ir precizēts projekta īstenotāja nosaukums no “Noziedzīgi iegūtu līdzekļu legalizācijas novēršanas dienests” uz “Finanšu izlūkošanas dienests” saskaņā ar 2019. gada 13. jūnijā Saeimā pieņemto likumu “Grozījumi Noziedzīgi iegūtu līdzekļu legalizācijas un terorisma finansēšanas novēršanas likumā”. Kā arī OECD kā projekta partneris ir aizstāts ar Finanšu un kapitāla tirgus komisiju;
* projekta “Atbalsts Barnahus ieviešanai Latvijā” mērķa rādītāja “Uzlabotas telpas saskaņā ar t.s. Eiropas Barnahus kvalitātes standartiem” uzdevums “4” ir precizēts uz vērtību - “1”, jo plānots izveidot vienu telpu kompleksu. Valsts policija un Latvijas Bērnu fonds sadarbībā ar nodibinājumu “Centrs Dardedze” projektā nepiedalīsies kā partneri, bet kā eksperti un darba grupu dalībnieki. Kā projekta partneris tiks iesaistīts arī OECD, kas izstrādās pētījumu sistēmas izvērtēšanai.

Minētās izmaiņas ir saskaņotas ar Valsts ieņēmumu dienestu, Korupcijas novēršanas un apkarošanas biroju, Valsts policiju, Finanšu izlūkošanas dienestu un Labklājības ministriju kā projektu īstenotājiem, saņemot apliecinājumus par programmas līguma projektā iekļautās informācijas saskaņošanu, kā arī gatavību izpildīt iekļautos nosacījumus.

Iekšlietu ministrs Sandis Ģirģens

I.Baranovska 67219557

Ilze.Baranovska@iem.gov.lv

1. Saskaņā ar 2017. gada 14. decembra Saprašanās memoranda par Eiropas Ekonomikas zonas finanšu instrumenta ieviešanu 2014. – 2021. gadā starp Latvijas Republiku un Islandi, Lihtenšteinas Firstisti un Norvēģijas Karalisti B pielikuma 3. daļas C punktā noteikto. [↑](#footnote-ref-1)
2. Saskaņā ar EEZ FI ieviešanu 2014.–2021. gadā, kas noslēgts starp Latvijas Republiku un Islandi, Lihtenšteinas Firstisti un Norvēģijas Karalisti apstiprināts ar Ministru kabineta 2017. gada 5. decembra noteikumiem Nr. 712 “Par Latvijas Republikas un Īslandes, Lihtenšteinas Firstistes un Norvēģijas Karalistes saprašanās memorandu par Eiropas Ekonomikas zonas instrumenta ieviešanu 2014.-2021. gadā” noteikto. [↑](#footnote-ref-2)